**ՀԵՏԱՔՐՔՐՎԱԾՈՒԹՅԱՆ ՀԱՅՏԻ ՆԵՐԿԱՅԱՑՄԱՆ ՀՐԱՎԵՐ**

**(ԽՈՐՀՐԴԱՏՎԱԿԱՆ ԾԱՌԱՅՈՒԹՅՈՒՆՆԵՐ-ԱՆՀԱՏ ԽՈՐՀՐԴԱՏՈՒԻ ԸՆՏՐՈՒԹՅՈՒՆ)**

**Հայաստանի Հանրապետություն**

**Սոցիալական Պաշտպանության Վարչարարության Երկորդ Ծրագիր**

Վարկ No: 5398-AM

**ԽՈՐՀՐԴԱՏՎԱԿԱՆ ԾԱՌԱՅՈՒԹՅԱՆ ԱՆՎԱՆՈՒՄԸ` Ծրագրի hամակարգման գրասենյակի տեխնիկական օգնական**

**Հղում No.** (համաձայն Գնումների Պլանի): SPAP II C-3-5-14-A

ՀՀ աշխատանքի և սոցիալական հարցերի նախարարությունը հայտնում է, որ Համաշխարհային բանկի «Սոցիալական պաշտպանվածության վարչարարության երկորդ ծրագիր» վարկային ծրագրի շրջանակում **«Ծրագրի hամակարգման գրասենյակի տեխնիկական օգնական»-ի** հանձնարարականի իրականացման համար խորհրդատու ընտրելու նպատակով հայտարարվում է անհատ խորհրդատուի ընտրության մրցույթ:

**Հանձնարարականի նպատակն է** խորհրդատուի ընտրության միջոցով արդյունավետ կերպով ապահովել ԾՀԳ-ի խորհրդատուների աշխատանքային տեղաշարժերը, աջակցել շինարարական օբյեկտներում և առհասարակ ԾՀԳ-ի ինժեներ-շինարարների աշխատանքներին, ինչպես նաև կազմակերպչական այլ գործառույթներ:

Ծառայությունները նախատեսվում է իրականացնել **մինչև 31.10.2022թ:**

**Աշխատանքների շրջանակը**

**Խորհրդատուն պետք է.**

*Տեխնիկական օգնականը՝*

* Ծրագրի աշխատակիցների աշխատանքային տեղաշարժերի ընթացքում վարում է ԾՀԳ-ին ամրակցված ավտոմեքենան` պատասխանատվություն կրելով ավտոմեքենայի տեխնիկական վիճակի, ինչպես նաև իր վարելու ընթացքում առաջացած ճանապարհատրանսպորտային պատահարների հետևանքների համար.
* Սահմանված կարգով ապահովում է ավտոմեքենայի հերթական և արտահերթ տեխզննումների անցկացման, անհրաժեշտության դեպքում՝ ընթացիկ և հիմնարար վերանորոգումների կազմակերպումը.
* Օգնում է ԾՀԳ-ի ինժեներներին և մյուս խորհրդատուներին՝ ՀՍԾՏԿ-ների շին-վերանորոգման տարածքներում չափագրումների և այլ տեխնիկական և կազմակերպական աշխատանքների կատարման ընթացքում.
* Օգնում է ԾՀԳ-ի ինժեներներին և մյուս խորհրդատուներին` ՀՍԾՏԿ-ների համար տրամադրվող տարածքների ձեռքբերման, այդ թվում դրանց չափագրման գործընթացների, պետական գրանցման վկայականների ստացման և այլ,
* Աջակցում է Ծրագրի վերաբերյալ տեղեկատվության փոխանակման աշխատանքներին, այդ թվում՝
* Ծրագրի համակարգողի հանձնարարությամբ ապահովում է համագործակից տարբեր կառույցների և ԾՀԳ-ի միջև փաստաթղթերի առձեռն փոխանցումները,
* Կատարում է Ծրագրի համակարգողի այլ հանձնարարականներ:
1. **Պահանջվող որակավորումը**

*Տեխնիկական օգնականը պետք է ունենա`*

* ՀՀ օրենսդրությամբ սահմանված վարորդական իրավունք,
* Վարորդական աշխատանքի առնվազն ութ տարվա փորձ,
* Հայերենով լեզվով գերազանց հաղորդակցվելու կարողություն,
* Կազմակերպչական և մարդկանց հետ հաղորդակցվելու հմտություններ:

Հետաքրքրված խորհրդատուների ուշադրությունը հրավիրվում է Համաշխարհային բանկի՝ «ՎԶՄԲ փոխատվությունների և ՄԶԸ վարկերի և դրամաշնորհների շրջանակներում Համաշխարհային բանկի վարկառուների կողմից խորհրդատուների ընտրության և վարձման Ուղեցույցների» (2011թ-ի հունվար, խմբագրված՝ հուլիս 2014 թ-ի («Խորհրդատուի ուղեցույց») 1.9 պարագրաֆին, որտեղ սահմանված է շահերի բախման վերաբերյալ Համաշխարհային բանկի քաղաքականությանը:

Խորհրդատվական ընկերության ընտրությունը կիրականացվի «Ուղեցույցներ. ՎԶՄԲ փոխատվությունների և ՄԶԸ վարկերի և դրամաշնորհների շրջանակներում Համաշխարհային բանկի վարկառուների կողմից խորհրդատուների ընտրության և վարձում» փաստաթղթում (2011թ-ի հունվար, խմբագրված՝ հուլիս 2014թ-ի («Խորհրդատուի ուղեցույց») սահմանված «Խորհրդատուների որակավորում ընտրության» մեթոդի ընթացակարգերի համաձայն:

Հետաքրքրված թեկնածուները կարող են լրացուցիչ տեղեկատվություն ստանալ ներքոնշյալ հասցեով հետևյալ աշխատանքային ժամերին` 09:00-ից մինչ 18:00-ը։

Հետաքրքրվածության հայտերը պետք է գրավոր ձևով ներկայացվեն ներքոնշյալ հասցեով՝ infospap@mlsa.am էլ-հասցեով մինչև 2020թ. դեկտեմբերի 8-ը, ժ. 18:00 (տեղական ժամանակով):

Պրն Էդգար Զաքարյան

ՀՀ աշխատանքի և սոցիալական նախարարության

Սոցիալական պաշտպանության վարչարարության

երկրորդ ծրագրի համակարգող

 ՀՀ, ք. Երևան, 0010, Կառավարական տուն 3

հեռ. (374-10) 52 82 02; բջջ. 094 75 75 66

էլ. փոստ infospap@mlsa.am, armine.azaryan@mlsa.am